CELEX: 62021TB0012
Language: hu
Date: 2021-04-13 00:00:00
Title: T-12/21. R. sz. ügy: A Törvényszék elnökének 2021. április 13-i végzése – PJ kontra EIT („Ideiglenes intézkedés – Közszolgálat – Az egészségügyi válsághelyzet alatti munkaszervezési intézkedések – Az alkalmazás helyén kívüli távmunka tilalma – Kivétel iránti kérelem – Elutasító határozat – A végrehajtás felfüggesztése iránti kérelem – Ideiglenes intézkedések iránti kérelem – Sürgősség – Fumus boni juris – Az érdekek egymással szembeni mérlegelése)

2021.6.21.   
            
            
               HU
            
            
               Az Európai Unió Hivatalos Lapja
            
            
               C 242/48
            
         
      A Törvényszék elnökének 2021. április 13-i végzése – PJ kontra EIT
      (T-12/21. R. sz. ügy)
      („Ideiglenes intézkedés - Közszolgálat - Az egészségügyi válsághelyzet alatti munkaszervezési intézkedések - Az alkalmazás helyén kívüli távmunka tilalma - Kivétel iránti kérelem - Elutasító határozat - A végrehajtás felfüggesztése iránti kérelem - Ideiglenes intézkedések iránti kérelem - Sürgősség - Fumus boni juris - Az érdekek egymással szembeni mérlegelése)
      (2021/C 242/68)
      Az eljárás nyelve: francia
      
         Felek
      
      
         Felperes: PJ (képviselő: N. de Montigny ügyvéd)
      
         Alperes: Európai Innovációs és Technológiai Intézet (képviselő: P. Juanes Burgos meghatalmazott, segítője: A. Duron ügyvéd)
      
         Az ügy tárgya
      
      Az EUMSZ 278. és EUMSZ 279. cikke alapján benyújott és egyrészt az EIT 2020. december 17-i, a felperes azon kérelmét elutasító határozat végrehajtásának felfüggesztése iránti kérelem, hogy származási helyéről dolgozhasson, másrészt az EIT arra történő kötelezése iránti kérelem, hogy engedélyezze a felperes számára a származási helyéről folytatott távmunkát a német és a magyar hatóságok által elrendelt korlátozások feloldásáig.
      
         A végzés rendelkező része
      
      
                  1)
               
               
                  A Törvényszék elnöke felfüggeszti az Európai Innovációs és Technológiai Intézet (EIT) igazgatójának 2020. december 17-i, PJ-nek a származási országból történő távmunka végzése iránti kérelmét elutasító határozatát.
               
            
                  2)
               
               
                  A Törvényszék elnöke annak engedélyezésére kötelezi az EIT-t, hogy PJ a gyermekei lakóhelyéről végezzen távmunkát, amennyiben azt a COVID-19 pandémia igazolja, PJ azon kötelezettségének sérelme nélkül, hogy a szolgálat érdekéhez kapcsolódó okokból alkalmazási helyére utazzon.
               
            
                  3)
               
               
                  A Törvényszék elnöke a költségekről jelenleg nem határoz.